钦定古今图书集成/明伦汇编/官常典/第562卷 > 刘怦
## 钦定古今图书集成/明伦汇编/官常典/第562卷 > 刘怦

按《唐书》本传：“怦，幽州昌平人，少为范阳裨将，以亲老
疾，宜侍，辄去职。李怀仙为节度使，檄召不应。朱滔时，
积军至雄武军，使广垦田，节用度，以办治称。稍迁涿
州刺史。滔之讨田承嗣，表知府事，和裕得众心。李宝
臣以兵劫滔于瓦桥，滔走，宝臣乘胜欲袭幽州，怦设
方略，勒兵完守，宝臣不敢谋，擢御史中丞。滔败归，终”
不贰，益治兵，人嘉怦忠于所奉。及滔死，军中尽推怦，
乃总军事。俄诏为节度副大使、彭城郡公。居镇才三
月，死，年五十九。赠兵部尚书，谥曰恭。子济。